钦定古今图书集成/明伦汇编/氏族典/第315卷 > 《廖用贤尚友录》 > 平恒
## 钦定古今图书集成/明伦汇编/氏族典/第315卷 > 《廖用贤尚友录》 > 平恒

按《魏书平恒传》：“恒字继叔，燕国蓟人。耽勤读诵，研综
经籍，钩深致远，多所博闻，安贫乐道，不以屡空改操。
征为中书博士。久之，出为幽州别驾。廉贞寡欲，不营
赀产，衣食至常不足，妻子不免饥寒。后拜著作佐郎，
迁秘书丞。太和十年，以为秘书令，而恒固请为郡，未
授而卒。谥曰康。”